Acțiune introdusă la 17 ianuarie 2025 – HI/Parlamentul
(Cauza T-30/25)
Limba de procedură: engleza
Părțile
Reclamantă: HI (reprezentant: S. Rodrigues și A. Champetier, avocați)
Pârât: Parlamentul European
Concluziile
Reclamanta solicită Tribunalului:
anularea raportului de evaluare al reclamantei pentru anul 2022 și a deciziei de a-i atribui un singur punct de merit pentru exercițiul de evaluare 2022;
anularea, în măsura în care este necesar, a deciziei din 7 octombrie 2024 de respingere a reclamației formulate de reclamantă în temeiul articolului 90 alineatul (2) din Statutul funcționarilor Uniunii Europene împotriva raportului său de evaluare și a deciziei de atribuire a unui punct de merit;
obligarea pârâtului la rambursarea tuturor cheltuielilor de judecată.
Motivele și principalele argumente
În susținerea acțiunii, reclamanta invocă trei motive.
Primul motiv, întemeiat pe încălcarea articolului 43 din Statutul funcționarilor și a articolului 5 alineatul (8) și a articolului 6 alineatul (2) din Normele interne care reglementează aplicarea dispozițiilor generale de punere în aplicare.
Al doilea motiv, întemeiat pe erori vădite de apreciere și pe o încălcare a imparțialității.
Al treilea motiv, întemeiat pe încălcarea obligației de solicitudine și pe încălcarea protecției datelor cu caracter personal.
____________